**Julian Charles John Lennon** (ent. **John Charles Julian Lennon**; s. 8. huhtikuuta 1963 Liverpool, Englanti, Yhdistynyt kuningaskunta), on brittiläinen laulaja, lauluntekijä, muusikko, ja John Lennonin vanhin lapsi. Hänen äitinsä oli Cynthia Lennon ja kummisetänsä Brian Epstein. Julian Lennon on nimetty John Lennonin äidin Julian mukaan.

John Lennonin kertoman mukaan Julian antoi idean kappaleeseen "Lucy in the Sky with Diamonds" piirtämällä kuvan, jossa esiintyi hänen luokkatoverinsa Lucy. John oli tullut hakemaan Juliania koulusta, ja poika näytti hänelle tuolloin piirroksensa. John oli kysynyt mitä kuva esittää, ja Julian oli vastannut "Lucy in the Sky with Diamonds". Tupla-albumin *The Beatles* päätöskappale *Good Night* on Johnin säveltämä kehtolaulu Julianille.

Vuonna 1968 kun Julianin vanhemmat erosivat, Paul McCartney sävelsi Julianille kappaleen "Hey Jude" lohduttaakseen tätä eron johdosta. Balladimaisesta yli seitsenminuuttisesta kappaleesta tuli listaykkössingle, B-puolenaan Julianin isän tekemä "Revolution". 1970-luvulla John antoi pojalleen joululahjaksi rumpukoneen ja kitaran ja opetti Juliania soittamaan kitaraa. John myös kannusti Julianin kiinnostusta musiikin pariin, ja Julian tekikin musiikkidebyyttinsä vuonna 1974, kun hän soitti rumpuja John Lennonin albumin *Walls and Bridges* viimeisellä raidalla yksitoistavuotiaana.

Aikuisuus
---------

Aikuisena Julian Lennon on tehnyt paljon musiikkia ja saavuttanut kuuluisuutta. Hän julkaisi ensimmäisen albuminsa *Valotten* vuonna 1984, jonka singlestä "Too Late for Goodbyes" tuli heti iso hitti. Lennon harrastaa myös valokuvausta ja The Beatles -aiheisten tavaroiden keräämistä ja on kirjoittanut The Beatles -kokoelmastaan kirjan *Beatles Memorabilia – The Julian Lennon Collection* (2010).

Julian Lennonilla on aina ollut läheiset välit muihin The Beatlesin ex-jäseniin, erityisesti Paul McCartneyyn. *Valotten* julkaisun myötä McCartney kehui vuolaasti Julian Lennonin laulamista ja lähetti tälle sähkeen "Good luck, old fruit." Monet huhut kertovat, että George Harrison olisi soittanut (nimeltämainitsemattomasti) kitarasoolon vuonna 1991 levytettyyn kappaleeseen "Saltwater", mutta Lennonin mukaan asia ei ole näin, vaikka soolo kuulostaa monien tahojen mielestä erehdyttävästi Harrisonilta.

Lennonilta poistettiin leikkauksella syöpäkasvainta sisältänyt luomi hänen päästään helmikuussa 2020.

Diskografia
-----------

### Albumit

* *Valotte* (1984)
* *The Secret Value of Daydreaming* (1986)
* *Mr. Jordan* (1989)
* *Help Yourself* (1991)
* *Photograph Smile* (1998)
* *VH-1 Behind the Music – Julian Lennon* (2001)
* *Everything Changes* (2011)

### Singlet

|  |  |  |  |
| --- | --- | --- | --- |
| **Vuosi** | **Nimi** | **Listasijoitukset** | **Albumi** |
| Billboard Hot 100 (Yhdysvallat) | Modern Rock (Yhdysvallat) | Mainstream Rock (Yhdysvallat) | Britannian singlelista |
| 1984 | "Valotte" | 9. | - | 6. | - | *Valotte* |
| 1985 | "Too Late For Goodbyes" | 5. | - | 11. | 6. | *Valotte* |
| 1985 | "Say You’re Wrongv | 21. | - | 18. | 75. | *Valotte* |
| 1985 | "Because" | - | - | - | 40. | *Dave Clark’s Time: Original Soundtrack* |
| 1985 | "Jesse" | 54. | - | 24. | - | *Valotte* |
| 1986 | "Stick Around" | 32. | - | 1. (kaksi viikkoa) | - | *The Secret Value Of Daydreaming* |
| 1989 | "Now You’re in Heaven" | 93. | 27. | - | 59. | *Mr. Jordan* |
| 1991 | "Saltwater" | - | - | - | 6. | *Help Yourself* |
| 1991 | "Help Yourself" | - | - | - | 53. | *Help Yourself* |
| 1992 | "Get a Life" | - | - | - | 56. | *Help Yourself* |
| 1995 | "Cole’s Song" | - | - | - | - | *Mr. Holland’s Opus Soundtrack* |
| 1998 | "Day After Day" | - | - | - | 66. | *Photograph Smile* |

Lähteet
-------

1. ↑  John Lennonin poika Julian muutti nimensä – kertoo nyt miksi *Iltalehti*.  21.7.2022. Viitattu 22.9.2023.
2. ↑
3. ↑   (Arkistoitu – Internet Archive)
4. ↑   (Arkistoitu – Internet Archive)
5. ↑  John Lennonin poika sairaalaan – päästä leikattiin syöpää sisältänyt luomi *www.iltalehti.fi*. Viitattu 4.2.2020.

Aiheesta muualla
----------------

* Kuvia tai muita tiedostoja aiheesta **Julian Lennon** Wikimedia Commonsissa

* Julian Lennon Myspacessa (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Yhdysvallat
* Latvia
* Japani
* Tšekki
* Australia
* Korea
* Kroatia
* Alankomaat
* Portugali

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Trove
* Elonet

 |
|  |
| Muut | 
* Europeana
* SNAC
* IdRef

 |

 |